google/wiki40b huggingface dataset:
Ephraimpaleet

Byggherren

Bygningen har sitt navn etter Veitel Heine Ephraim, en jødisk forretningsmann og hoffaktor for Fredrik den store. Ephraim ble fra ungdommen og livet igjennom kongens leverandør av sølv og kreditter. Som kongens myntforpakter utstedte han under sjuårskrigen sølvmynter med redusert kvalitet, de såkalte «ephraimitter.» Han var dessuten kongens hoffjuveler og skapte seg gjennom dette og andre forretninger en betydelig formue.

Bygningen

På tomten Poststraße/Ecke Mühlendamm sto i sin tid Berlins første apotek. Ephraim kjøpte bygningen og renoverte den fra 1662 til 1666 i rokokkostil, etter planer av arkitekt Friedrich Wilhelm Dietrichs. I 1935 ble paleet revet i forbindelse med byggingen av Mühlendammbrücke. Fasaden og enkelte bygningsdeler ble imidlertid etter protester fra befolkningen demontert og lagret. 
Lagringsstedet befant seg etter den andre verdenskrigen i Vest-Berlin, forøvrig uten å ha fått skader. Det fantes planer om å gjenoppføre bygningen i Lindenstrasse i Kreuzberg i forbindelse med Berlinmuseenes jødiske avdeling. Dette lot seg ikke gjøre da bygningstegningene befant seg i Øst-Berlin. DDR ønsket imidlertid å gjenoppføre Ephraimpaleet foran feiringen av Berlins 750-årsjubileum i 1987. Tomten befant seg øst for Berlinmuren. Det vestberlinske Berlins parlament besluttet derfor i 1982 å stille bygningsdelene som var lagret i Vest-Berlin, til disposisjon ved gjenoppbygningen. Som motytelse fikk vestberlinerne arkivet til Königliche Porzellan-Manufaktur Berlin. 
I perioden 1985 til 1987 gjenoppførte arkitekt Franz Klinger Ephraimpaleet som tro kopi, bare 12 meter lengre nedstrøms, det vil si i nordlig retning. Bygningens søyler, balkonggitter, trappegelender, puttoer, vindus- og dørkarmer og sluttsteiner er originale fra det gamle paleet. Noe stukkatur i huset er kopi fra det såkalte Palais Wartenberg (Alte Post), et tidligere borgerhus oppført av arkitekt Andreas Schlüter i samme område.
Cerambycini

Utseende

Middelsstore til store (opptil 80 millimeter), slanke, mørke trebukker. Oversiden er gjerne læraktig rynkete og foholdsvis blank, en god del arter har også en silkeaktig overflate. Antennene er lengre enn kroppen hos hannene, omtrent så lange som kroppen hos hunnene, særlig de innerste leddene er vanligvis kraftige og noe fortykkede. Antennene kan ha pigger på hvert ledd eller være kamformede. Pronotum er tydelig smalere enn dekkvingene, gjerne noe knudrete eller tverr-rynket. Dekkvingene er jevnt tilsmalnende bakover. Beina er forholdsvis lange.

Utbredelse

Gruppen er utbredt over det meste av den gamle verden og også i Sør- og Mellom-Amerika, men mangler i Nord-Amerika.
Årsteinbrua

Årsteinbrua er ei bru på fylkesvei 825 i Gratangen kommune i Troms. Brua krysser Gratangsfjorden mellom Årstein og Strømsnes. Den er 396 meter lang.
Nordisk mesterskap i troppsgymnastikk for junior 2008

Nordisk mesterskap i troppsgymnastikk for junior 2008 ble arrangert 19. april 2008, i Haukelandshallen i Bergen i Norge. Dette mesterskapet var for klubblag, ikke for landslag.
Konkurranseformen var TeamGym, slik at det konkurreres sammenlagt i frittstående, tumbling og trampett.
MV «Far Solitaire»

MV «Far Solitaire» er et norsk forsyningsskip, kjent for sin spesielle konstruksjon som gir store besparelser på forbruk av brennstoff. Skipets skrog ble bygget ved STX OSV Tulcea, Romania, og «Far Solitaire» blir utrustet ved STX OSV Langsten i Norge for levering til Farstad Supply AS i oktober 2012.
Designinstituttet

Designinstituttet er en privatskole i Oslo som tilbyr Fagskolekandidat Design. Utdanningen er ettårig og gir grunnleggende undervisning i designfag. Undervisning er prosjektbasert og berører fagene industridesign, produktdesign, visuell kommunikasjon, grafisk design og interiørarkitektur, møbeldesign. Det siste prosjektet er eksamensprosjektet der studenten selv velger fordypning og arkitektur kan velges. Designinstituttet holder til i Myrens Verksted ved Akerselva.
Utdanningstilbudet bygger på godkjent 3-årig videregående opplæring. Det formelle opptakskravet er fullført og bestått videregående opplæring fra Studieforberedende utdanningsprogram innen programområdet formgivingsfag eller tilsvarende.

Historie

Skolen ble startet i 2004 av industridesigner og professor Per Farstad. Han har også utgitt boken Industridesign. Skolen ble laget etter engelsk modell. I England kalles dette Foundation Year i design.
Skolen ble godkjent av Utdanningsdirektoratet i 2004 og av NOKUT som tilbyder av Fagskolekandidat Design høsten 2009.
Rahm Emanuel

Bakgrunn

Familiens opprinnelige navn var Auerbach, men familien skiftet etternavn fra Auerbach til Emanuel i 1933, etter fornavnet til Rahms onkel Emanuel Auerbach, som ble drept av arabere.
Foreldrene møttes i Chicago i 1950-årene. Hans far, Benjamin Emanuel (født Benjamin Auerbach), er en barnelege født i Jerusalem; han var i sin tid med i Irgun, en militant sionistisk organisasjon aktiv under Det britiske Palestinamandatets tid. Hans mor, Martha Smulevitz, arbeidet som røntgentekniker og var datter av en lokal fagforeningsleder. Hun ble borgerrettsaktivist og  var på et tidspunkt også eier av en rock-and-roll-klubb i Chicago-området. Rahm Emanuel har to brødre, Ezekiel og Ari, og en adoptivsøster; Shoshanna. 
Under gulfkrigen i 1991 var Emanuel tilknyttet den israelske hæren som sivil frivillig. 
Emanuels kone, Amy Rule, konverterte til jødedommen før de ble gift. De er begge medlemmer av Anshe Sholom B'nai Israel, en moderne ortodoks menighet. Paret har tre barn: sønnen Zachariah og døtrene Ilana og Leah.
Rahm Emanuel har grunneksamen fra Sarah Lawrence College i Yonkers i New York i 1981 og mastereksamen i språk fra Northwestern University i 1985.
Karakteren Josh Lyman i serien The West Wing skal være basert på Emanuel.

Politisk karriere

Emanuel begynte sitt politiske engasjement i rettighetsarbeid i Chicago. Emanuel arbeidet for demokraten Paul Simons kampanje før senatorvalgene i 1984, og ble den nasjonale valgkampdirektøren for demokratenes kampanjekomite for kongressvalgene i 1988. Han har også arbeidet for borgermester Richard M. Daley i Chicago, og var deretter ansvarlig for kampanjekassen som Director of Finance i Bill Clintons kampanje i presidentvalget i USA 1992. Han arbeidet som rådgiver for president Clinton fra 1993 til 1998. 
Da Oslo-avtalen mellom Israel og PLO ble undertegnet utenfor Det hvite hus i 1993, var Emanuel ansvarlig for hele seremonien, inkludert koreografien av det berømte håndtrykket mellom Israels statsminister Yitzhak Rabin og PLO-leder Yasir Arafat.
Etter perioden som rådgiver for Clinton, arbeidet Emanuel i investeringsbanken Wasserstein fra 1999 til 2002. Banken ble i 2001 en del av Dresdner Kleinwort-konsernet.
Kongressmedlemmet Rod Blagojevich valgte i 2002 å stille til valg som guvernør i Illinois. Blagojevich ble ny guvernør i januar 2003 og Emanuel etterfulgte ham som medlem i Representantenes hus.
Som leder for Democratic Congressional Campaign Committee (DCCC) ledet Emanuel demokratenes vellykkede kampanje i kongressvalget i USA 2006 til den del som gjaldt Representantenes hus.
GB Airways

Historie

Under den andre verdenskrig representerte flyselskapet Imperial Airways/BOAC, og etter krigen, i 1947, begynte det et partnerskap med det nyopprettede British European Airways (BEA). BEA begynte å fly mellom London og Gibraltar, og knyttet seg opp til Gibraltar Airways' ruter til Marokko. BEA overtok 49 prosent av eierskapet i flyselskapet som da ble omdøpt til GibAir. Ruten London Heathrow til Gibraltar ble drevet av de to selskapene i fellesskap. Selv om BEA i 1974 ble slått sammen med BOAC for å danne selskapet British Airways, ble det finansielle og operative partnerskapet med GibAir fortsatt. GibAir hadde også egne tjenester fra Gibraltar, hovedsakelig til Marokko, men også charterturer til Portugal og Frankrike. Flytypen Douglas DC-3 utgjorde flåten for disse rutene. I 1960 hadde flyselskapet hovedkvarter i Cloister Building i Gibraltar.
I 1985 var flyselskapet kjent som GB Airways, I 1989 flyttet selskapet sitt operative hovedkvarter fra Gibraltar og til Storbritannia for å øke omfanget for utvidelse. En base ble etablert ved London Gatwick lufthavn og selskapets navn ble GB Airways Ltd den 23. januar 1989.
Det grafiske uttrykket på dets flyflåte av Boeing 737 var hovedsakelig hvitt med røde og blå parallelle striper nedover midten av flyskroget som dannet en hakestropp ved flyets nese. Tvillingstripene ble gjentatt på halefinnen med en rød pil som dannet en diamantformet midtre del. En stilisert versjon av denne diamantlogoen ble benyttet fram til selskapet ble kjøpt opp av EasyJet i 2008. Samarbeidet med British Airways ble befestet i 1995 da det ble fullstendig franchisingoperatør. Denne avtalen fortsatte fram til 2010 da de medvirkende flyene ble omgjort til British Airways og dets design på flyflåten ble endret tilsvarende. Selskapet sådan opphørte å eksistere ved oppkjøpet av EasyJet i 2008.

Ulykker og hendelser

Den 23. november 1988 ble en Vickers Viscount skadet under landing på Ibn Batouta internasjonale lufthavn. Skadene var så omfattende at det ikke var økonomisk forsvarlig med reparasjoner.
Vickers Valetta

Konstruksjon og utvikling

Valetta var et militært transportfly, utviklet fra det sivile Viking. Den 158. Viking ble prototypen til Valetta som fløy første gang fra Brooklands den 30. juni 1947. Valetta skilte seg fundentalt fra Viking ved kraftigere motorer, et forsterket gulv og større dører.. Endringene var foretatt av samme team hos Vickers som hadde konstruert Viking under ledelse av Rex Pierson
Både Viking og Valetta dannet grunnlaget for Varsity. Varsity tilsynelatende lik var noe større og hadde nesehjul.

Flyet i bruk

Valetta C.1 ble tatt i bruk hos RAF i 1948 hvor den avløste Douglas Dakota hos RAF Transport Command og ved transportskvadroner i  Midtøsten og det fjerne østen.  Valetta ble brukt under Suez-krisen i 1958 til fallskjermutslipp av forsyninger, og ble brukt til transport for mange andre britiske militære operasjoner på 1950- og 1960-tallet slik som Malayan Emergency  and operations in Aden.
The Valetta T.3 ble bygget for opplæring i navigasjon ved RAF College, RAF Cranwell og andre RAF baser for trening inavigasjon. 40 ksemplarer ble levert fra august 1951.
18 fly ble senere konverteret til T.4 standard lengre nese for radarinstllasjon  for trening av mannskaper til AI (Airborne Interception).

Bevarte fly

En tidligere Royal Air Force Valetta C.2 VX580 er bevart og til utstilling ved Norfolk and Suffolk Aviation Museum i Flixton, Suffolk
Towa Carson

Biografi

Atten år gammel vant hun Bildjournalens og folkparkenes amatørkonkurranse. Hun ble oppdaget av orkesterlederen Seymour Österwall, som engasjerte henne til Nalen i Stockholm og gav henne artistnamnet Towa (etter hennes pappas kjælenavn på henne) Carson (amerikanisert variant av etternamnet Carlsson).

Platesuksesser

Towa hade platesuksesser allerede på 1950-tallet - «På en öde ö i havet» (1957) og «Tammy» (1958) - og var én 1960-tallets mest populære slagersangere med storselgere som «De tre klockorna», «Spara sista dansen» og «Personality». Hun hadde til sammen 25 sanger på Svensktoppen, blant annet «Jag måste ge mig av», «Alla har glömt» og den svenske versjonen av «Save the Last Dance For Me»: «Spara sista dansen».
Hun opptrådte ofte sammen med sangeren Lasse Lönndahl. Deres duetter «Visa mig hur man går hem» og «En lilja är vit» ble store grammofonsuksesser, som klatret på svensktopplisten.
Towa fikk flere tilbud fra Tyskland og USA, men hun takket nei. Hun ville ikke en gang bosette seg i Stockholm, men har hele tiden vært tro mot sin hjemby Eskilstuna, hvor hun bor til dags dato (per 18. juli 2012). Etter storhetstiden på 1960-tallet har hun opptrådt mer sporadisk, eksempelvis 27. juli 2004 medvirket hun i Allsång på Skansen.
Towa har også blant annet dubbet katten Sassy i filmen Den otroliga vandringen 2 - På rymmen i San Francisco.

Melodifestivalen

Carson sang to av bidragene i Melodifestivalen 1967: «Alla har glömt» og «Vem frågar vinden». De endte på en fjerde-, respektive femteplass på resultatlisten. I 2010 fremførte hun «Alla har glömt«» i pausen under Melodifestivalsfinalen. Hun returnerte til Melodifestivalen 1968 med bidraget «Du vet var jag finns», som endte på en tredjeplass.
Det varte helt til Melodifestivalen 2004 før Carson returnerte til konkurransen, da sammen med Ann-Louise Hanson og Siw Malmkvist og bidraget «C'est la vie», skrevet av Thomas G:son. De konkurrerte i semifinale tre i Umeå 6. mars, hvor de fikk 97 407 stemmer, noe som gav en finaleplass. I finalen i Globen endte de på en tiendeplass (sisteplass) med blott syv poeng.

Privat

Hon er gift med Bengt Anlert, som sammen med sin tvillingbror Björn spilte fotball i Allsvenskan for AIK.
Carl Fredrik Wisløff

Akademisk karriere

I 1947 ble Wisløff kalt til stillingen som rektor ved det praktisk-teologiske seminar ved Menighetsfakultetet. Her tjenestegjorde han til han i 1961 ble utnevnt som professor i faget kirke- og dogmehistorie ved Menighetsfakultetet. Denne stillingen hadde han til han gikk av ved aldersgrensen i 1975. Parallelt underviste han både i praktisk teologi og kirkehistorie ved Fjellhaug utdanningssenter, Misjonsskolen og ved Lutheran Seminary i Kobe i Japan.
Wisløff fullførte sin teologiske doktorgrad ved Universitetet i Oslo med avhandlingen «Nattverd og Messe» i 1958. Dette var en dogmehistorisk studie av Martin Luthers oppgjør med romersk-katolsk messeofferlære.

Skrifter

Bare få år senere leverte han en avhandling i nyere norsk kirkehistorie, om det norske lekfolkets opposisjon mot «Oppropet til kristendommens venner» av 1883.
Wisløff har også skrevet lærebok i homiletikk (prekenlære), samt to av tre bind i Norsk Kirkehistorie, og en oversikt i ett bind over Martin Luthers teologi, samt en lang rekke andre avhandlinger.
Mer enn noe annet er imidlertid Wisløff kjent som forfatter av oppbyggelige og lettleste skrifter. Mange av bøkene hans er solgt i store opplag over flere år. Ikke minst har boken «Jeg vet på hvem jeg tror» hatt stor utbredelse. Avisen Dagbladet kåret i 2008 «etterkrigstidas viktigste sakprosabok» i Norge, og Wisløffs bok «Jeg vet på hvem jeg tror» ble satt på 22.-plass av juryen. 
Videre har han utgitt en rekke prekensamlinger, andaktsbøker som fremdeles etter hans bortgang selger i store opplag. På Norsk Luthersk Lekmannsmisjons hjemmesider kan man blant annet laste ned 48 forelesninger i dogmehistorie av Wisløff.

Kampleder

Som teolog ble Wisløff den som stod det lavkirkelige norske kristenfolk (pietistene, bedehusbevegelsen) nærmest. Han tok en klar stilling mot Kirkenes Verdensråd, og stod hele sitt liv fast på at den liberale teologi, som stod for et bibelkritisk grunnsyn, tok feil. Han var også en motstander av kvinnelige prester.

Bibeloversetter

Etter at Wisløff gikk over i pensjonistenes rekker bare tre år før den moderniserte norske kirkebibelen ble utgitt i 1978, begynte han sammen med Arthur Berg og Thoralf Gilbrant et nitid arbeid for å få oversatt en ny språklig utgave av Bibelen som holdt fast ved de gamle bibeloversettelsestradisjonene (konkordant oversettelse). Denne ble utgitt i 1988 av selskapet Norsk Bibel. Det har blitt hevdet at denne oversettelsen kan være det viktigste arbeidet Wisløffs gjorde.
Ishockey under Vinter-OL for ungdom 2016

Kvalifisering

Ishockeyturneringen består av i alt 10 lag (5 per kjønn), med 17 spillere på hvert lag. Vertsnasjonen har lov til å stille med et lag for hvert kjønn. De resterende åtte lagene vil bli utvalgt basert på deres plassering på U18-verdensrankingen etter U18-VM i ishockey 2015 for gutter og jenter.
I ferdighetskonkurransen har vertsnasjonen lov til å sende en utøver av hvert kjønn. Nasjonale konkurranser ble arrangert for å finne en nasjonal vinner, og disse skulle kjempe om de resterende OL-plassene ved Global Skills Challenge ved Hockey Development Camp in Vierumäki i Finland.
M1 (Berlins sporvei)

Metrolinje M1 er en trikkelinje fra Berlin sentrum til bydelen Pankow. Linjen starter ved Museumsinsel (Am Kupfergraben) nær Humboldt-Universität i bydelen Mitte og går via Friedrichstraße stasjon og Hackescher Markt over Schönhauser Allee til Pankow. Her deler linjen seg – en linje går til Rosenthal Nord og den andre ender i Schillerstraße. Til Schillerstraße er M1 en metrolinje med avgang minst hvert tiende minutt og 24 timers drift (med 30 minutters frekvens mellom 0030 og 0430), grenlinjen til Rosenthal Nord har 20 timers drift. Linjen er 12,4 km lang og har 39 stoppesteder.
Verdensserien i stuping

Verdensserien i stuping er den høyeste serien av konkurranser i stuping og tilsvarer vintersportens verdenscup. Konkurransen ble opprettet i 2007 av svømmeforbundene i Kina, Storbritannia og Mexico, og har siden blitt utvidet, og i 2017 består serien av fire konkurranser.
Laura Mononen

Karriere

Mononen deltok ved junior-VM på ski 2004 på Stryn, der hun kom på 39.-plass på 15 km klassisk. Hun deltok i to renn i Skandinavisk Cup i desember 2007, der hun fikk en 13.-plass på 10 km som beste plassering. 
Ved det finske mesterskapet i 2009 kom hun på 22.-plass på sprinten. Hun deltok også på 10 km klassisk, der hun kom på 9.-plass, og på 15 km jaktstart der hun kom på 6.-plass. På 30 km fri teknikk kom hun på 4.-plass. Hun debuterte i verdenscupen 8. mars 2009 i Lahtis, der hun kom på 56.-plass på 10 km fri teknikk. Året etter kom hun på 15.-plass på sprinten ved det finske mesterskapet 2010. Her kom hun for øvrig på 11.-plass på 5 km fristil og 5.-plass på jaktstarten. På 30 km klassisk ved det finske mesterskapets del to i mars kom hun på 10.-plass. 
Hun fikk flere gode plasseringer ved Skandinavisk cup 2010/2011. I estiske Jõulumäe kom hun på 3.-plass på 10 km klassisk i februar, og 4.-plass på sprinten. Hun kom også på 4.-plass på 10 km i Madona. Hun fikk bronse på 30 km fri teknikk ved det finske mesterskapet i mars 2011, der hun for øvrig kom på 13.-plass på sprinten. Ved Skandinavisk cup 2011/2012 fikk hun to pallplasseringer; hun kom på 2.-plass på 10 km på Nes i januar 2012, og hun fikk to 3.-plasser i Albu i februar; på sprinten og på 10 km klassisk. Hun fikk igjen bronse på 30 km ved det finske mesterskapet i 2012 i Imatra, og hun kom på 4.-plass på sprinten dette året. På lagsprint tok hun sølvmedalje, sammen med Mary Hakala, og på stafetten vant hun gull sammen med Teija Lehtimäki og Maija Hakala. 
Det ble én medalje på Mononen ved det finske mesterskapet i 2013; hun fikk bronse i lagsprint sammen med Maija Hakala. Hun endte på 4.-plass på 10 km, 5.-plass på sprinten, 8.-plass på 5 km klassisk og 5.-plass på 30 km fri teknikk. Hun vant et renn i Skandinavisk Cup 2012/13; 15 km fristil i Inari som ble arrangert 24. februar 2013. Ved det finske mesterskapet 2014 fikk hun to medaljer; hun vant 3 x 5 km stafett, og kom på 3.-plass på lagsprint sammen med Maija Hakala. Denne gangen fikk hun 4.-plass på 20 km klassisk, 5.-plass på sprinten, 7.-plass på 10 km klassisk og 14.-plass på 5 km fri teknikk. 
I 2015 fikk hun bronse på 15 km klassisk ved det finske mesterskapet i langrenn. Hun fikk også en 4.-plass på 10 km fri teknikk. 
Hun ble også tatt ut til å delta ved Ski-VM 2015 i Falun, der hun kom på 34.-plass på 10 km fri teknikk.
Eresina

Utseende

Små (vingespenn 25-30 millimeter), brune sommerfugler. Oversiden er mørkbrun med et oransje felt på bakvingen. Undersiden av forvingen er oransje med gråbrun ytterkant, mens undersiden av bakvingen er gråbrunt-spraglete.

Levevis

Larvene lever av blågrønnbakterier, alger, lav og annet organisk materiale som de skraper av trestammer.
De lever på trær som har kolonier av maur i slekten Crematogaster, som passer på dem og til gjengjeld får drikke søte sekreter som larvene skiller ut.
Disse sommerfuglene lever i skog, særlig tropisk regnskog.

Utbredelse

Slekten er utbredt i Vest- og Sentral-Afrika.
Ray Reardon

Karriere

Reardon sluttet på skolen som fjortenåring og begynte å jobbe som gruvearbeider. Et rykte skal ha det til at han brukte hansker under arbeidet for å beskytte hendene slik at han kunne spille snooker. Etter en ulykke hvor Reardon var begravet i flere timer sluttet han som gruvearbeider og ble polititjenestemann. Han spilte snooker på amatørnivå i mange år og vant mesterskapet for amatører i Wales fem ganger og amatørmesterskapet i England i 1964, før han ble profesjonell i 1967.
Reardon vant Pot Black i 1969. Samme år deltok han i VM for første gang og tok sin første VM-tittel året etter, etter at han slo John Pullman 39–34. Den andre VM-tittelen vant han i 1973 og sytten kamper i VM på rad uten tap sikret tittelen de påfølgende tre årene. Han vant i tillegg Benson and Hedges Masters i 1976. I 1977 tapte han i kvartfinalen i VM mot John Spencer, men året etter vant han igjen dette mesterskapet. Reardon er den eldste vinneren av verdensmesterskapet med 45 år og seks måneder. Han vant igjen Pot Black i 1979.
Etter sine seks VM-titler vant han ikke flere, men kom til finalen i 1982, hvor han tapte 18–12 for Alex Higgins. Siste gang han spilte i verdensmesterskapet var i 1987.
Reardon har i nyere tid blant annet vært rådgiver for Ronnie O'Sullivan.
Reardon er utnevnt til medlem av Order of the British Empire.
Rognryggen

Rognryggen er en gård i Vefsn kommune som ligger ved sørøstenden av innsjøen Drevvatnet. I sør grenser gården mot Smalburemma, og i øst mot fjellet Blåfjellet, der grensen strekker seg opp mot høyeste punktet på fjellet, som er Fjelltuva. I vest grenser gården mot elva Drevjo, og Drevvatnet, og i nord mot gården Drevvatnet. Denne grensen var fram til 1962 kommunegrensen mellom Vefsn / Drevja, og Hemnes / Elsfjord.
Abwinden-Asten vannkraftverk

Abwinden-Asten vannkraftverk er en demning med vannkraftverk i Østerrike. Den er anlagt i Donau. Byggingen av kraftverket og demningen var ferdig i 1979. Installert vannkrafteffekt er 168 MW. Årlig produksjon fra anlegget er 1,03 TWh elektrisk kraft.
Changqingfeltet

Changqingfeltet (长庆油田) er et av de største gassfeltene i verden. Det ligger i Ordosbassenget i Folkerepublikken Kina. I 1997 var årsproduksjonen på 3,3 millioner tonn. Dets påviste reserver var da på 200 milliarder kubikkmeter naturgass.
Mads Bones

Priser

Mads ble tildelt Teatrets Venners kunstneriske pris i 2009 og ble kåret til Årets Teaterskuespiller under UTawards i både 2011 og 2013. I 2017 ble han av Adresseavisens lesere kåret til Årets Kulturpersonlighet i Trondheim.